**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LĖŠŲ SKYRIMO**

2018 m. spalio 15 d. Nr. 34-1482

Lazdijai

Vadovaudamasi Lietuvos Respublikos vietos savivaldos įstatymo 50 straipsnio 3 dalimi, Lazdijų rajono savivaldybės 2018–2020 metų strateginio veiklos plano, patvirtinto Lazdijų rajono savivaldybės tarybos 2018 m. vasario 20 d. sprendimu [Nr. 5TS-1174](http://dvs.lazdijai.lt:49201/aktai/Default.aspx?Id=3&DocId=46508) ,,Dėl Lazdijų rajono savivaldybės 2018–2020 metų strateginio veiklos plano patvirtinimo“, III skyriumi, Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo, patvirtinto Lazdijų rajono savivaldybės tarybos 2016 m. gegužės 27 d. sprendimu [Nr. 5TS-536](http://dvs.lazdijai.lt:49201/aktai/Default.aspx?Id=3&DocId=39318) „Dėl Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“, 16 punktu, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu [Nr. 5TS-61](http://dvs.lazdijai.lt:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.1 tikslo „Užtikrinti kokybišką ir efektyvią švietimo sistemą“ 3.1.5 uždaviniu „Užtikrinti neformaliojo švietimo paslaugų prieinamumą” ir atsižvelgdama į 2018 metų Lazdijų rajono savivaldybės neformaliojo suaugusiųjų švietimo ir tęstinio mokymosi programas, finansuojamas savivaldybės biudžeto lėšomis, patvirtintas Lazdijų rajono savivaldybės administracijos direktoriaus 2018 m. spalio 8 d. įsakymu Nr. [10V-876](http://dvs.lazdijai.lt:49201/aktai/Default.aspx?Id=2&nr=10V-876&dok_rusys=3&dok_rusys_title=%c4%aesakymas) „Dėl 2018 metų Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, patvirtinimo“, Lazdijų rajono savivaldybės taryba nusprendžia:

1. Leisti Lazdijų rajono savivaldybės administracijai iš 2018 metų Lazdijų rajono savivaldybės biudžeto Savivaldybės veiklos funkcijų įgyvendinimo programos „Švietimo ir sporto programa“ priemonėje „Vykdyti neformaliojo suaugusiųjų švietimo programas“ numatytų asignavimų pervesti:

1.1. Viešosios įstaigos Lazdijų švietimo centro programai „Linijiniai šokiai“ – 900 eurų;

1.2. Viešosios įstaigos Lazdijų švietimo centro programai „Sveikatingumo mankštos“ – 937 eurus;

1.3. Viešosios įstaigos Lazdijų švietimo centro programai „Keramikos ir odos dirbinių dirbtuvės“ – 1000 eurų;

1.4. Viešosios įstaigos Lazdijų švietimo centro programai „Anglų kalba pradedantiesiems (A1) lygiu“ – 900 eurų;

1.5. Viešosios įstaigos Lazdijų švietimo centro programai „Informacinių technologijų panaudojimo galimybės“ – 1000 eurų;

1.6. Viešosios įstaigos Lazdijų švietimo centro programai „Savęs tobulinimo programa gyvenimo efektyvumui didinti“ – 1000 eurų;

1.7. Viešosios įstaigos Lazdijų švietimo centro programai „Ruošiamės sėkmingai tėvystei“ – 660 eurų;

1.8. Lazdijų meno mokyklos programai „Tekstilės (vilnos vėlimo) programa“ – 1000 eurų;

1.9. Lazdijų meno mokyklos programai „Dirbinių dekoravimas“ – 1000 eurų;

1.10. Lazdijų rajono savivaldybės viešosios bibliotekos programai „Mano interneto kelrodis“ – 603 eurus.

2. Nustatyti kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Auksė Stirbienė

2018-10-12

**LAZDIJŲ RAJONO SAVIVALDYBĖS TARYBOS SPRENDIMO**

„**DĖL LĖŠŲ SKYRIMO“ PROJEKTO**

**AIŠKINAMSIS RAŠTAS**

2018 m. spalio 12 d.

Lazdijų rajono savivaldybės tarybos sprendimo „Dėl lėšų skyrimo“ projektas parengtas vadovaujantis Lietuvos Respublikos vietos savivaldos įstatymo 50 straipsnio 3 dalimi, Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo, patvirtinto Lazdijų rajono savivaldybės tarybos 2016 m. gegužės 27 d. sprendimu [Nr. 5TS-536](http://dvs.lazdijai.lt:49201/aktai/Default.aspx?Id=3&DocId=39318) „Dėl Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“, 16 punktu, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu [Nr. 5TS-61](http://dvs.lazdijai.lt:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.1 tikslo „Užtikrinti kokybišką ir efektyvią švietimo sistemą“ 3.1.5 uždaviniu „Užtikrinti neformaliojo švietimo paslaugų prieinamumą” ir atsižvelgdama į patvirtintas 2018 metų Lazdijų rajono savivaldybės neformaliojo suaugusiųjų švietimo ir tęstinio mokymosi programas, finansuojamas savivaldybės biudžeto lėšomis, Lazdijų rajono savivaldybės administracijos direktoriaus 2018 m. spalio 8 d. įsakymu [Nr. 10V-876](http://dvs.lazdijai.lt:49201/aktai/Default.aspx?Id=2&nr=10V-876&dok_rusys=3&dok_rusys_title=%c4%aesakymas) „Dėl 2018 metų Lazdijų rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, patvirtinimo“.

**Šio sprendimo projekto tikslas** yra leisti Lazdijų rajono savivaldybės administracijai iš 2018 metų Lazdijų rajono savivaldybės biudžeto Savivaldybės veiklos funkcijų įgyvendinimo programos „Švietimo ir sporto programa“ priemonėje „Vykdyti neformaliojo suaugusiųjų švietimo programas“ numatytų asignavimų pervesti sprendimo projekte išvardytiems subjektams nurodytas sumas, iš viso 9000 eurų.

**Kaip šiuo metu yra sprendžiami projekte aptarti klausimai** – Lazdijų rajono savivaldybės administracijos Savivaldybės veiklos funkcijų įgyvendinimo programos „Švietimo ir sporto programa“ priemonei „Vykdyti neformaliojo suaugusiųjų švietimo programas“ asignavimuose lėšos šiam tikslui yra suplanuotos.

**Kokių pozityvių rezultatų laukiama** – Lazdijų rajono savivaldybė, skirdama lėšas rems 2018 metų Lazdijų rajono savivaldybės neformaliojo suaugusiųjų švietimo ir tęstinio mokymosi programas, kurias vykdys Lazdijų meno mokykla, Lazdijų rajono savivaldybės viešoji biblioteka ir viešoji įstaiga Lazdijų švietimo centras. Bus sudarytos sąlygos suaugusiems asmenims tenkinti savišvietos poreikius, lavinti kūrybines galias ir gebėjimus, įgyti ir tobulinti bendrąją ir profesinę kompetenciją.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

**Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

**Rengiant projektą gauti specialistų vertinimai ir išvados** – dėl sprendimo projekto pastabų ir pasiūlymų negauta.

**Sprendimo projektą parengė** Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė